**LĒMUMS**

LIEPĀJĀ

|  |  |  |
| --- | --- | --- |
| 2021.gada 18.martā |  Nr.99/3(prot. Nr.3, 15.§) | Nr.233  |

Par nekustamo īpašumu Oskara

Kalpaka ielā 72-2, Liepājā

Ar Valsts ieņēmumu dienesta 2021.gada 5.februāra vēstuli Nr.P009-5/5.1/219 "Par valstij piekritīgo nekustamo īpašumu Oskara Kalpaka ielā 72-2, Liepājā", Liepājas pilsētas pašvaldība informēta par to, ka saskaņā ar Latvijas Republikas Uzņēmumu reģistra 2019.gada 28.novembra lēmumu Nr.6-12/142100 valstij piekritīgā manta - dzīvokļa īpašums Nr.2 Oskara Kalpaka ielā 72, Liepājā (kadastra Nr.1700 902 1216), 2021.gada 2.februārī ar Valstij piekritīgās mantas pieņemšanas un nodošanas aktu ir ņemts valsts uzskaitē.

 Publiskas personas mantas atsavināšanas likuma 45.panta pirmā daļa noteic, ka dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Dzīvokļa īpašums Nr.2 Oskara Kalpaka ielā 72, Liepājā, ar platību 767,3 kv.m ir sliktā tehniskā stāvoklī, un konkrētais dzīvokļa īpašums nav nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Publiskas personas mantas atsavināšanas likuma 45.panta pirmo daļu, Ministru kabineta 2013.gada 26.novembra noteikumu Nr.1354 "Kārtība, kādā veicama valstij piekritīgas mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" 32.4.apakšpunktu, likuma "Par pašvaldībām" 21.panta pirmās daļas 17.punktu un izskatot Liepājas pilsētas domes pastāvīgās Finanšu komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Nepārņemt Liepājas pilsētas pašvaldības īpašumā nekustamo īpašumu Oskara Kalpaka ielā 72-2, Liepājā (kadastra Nr.1700 902 1216).

2. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Finanšu pārvaldes Ieņēmumu daļai, Izpilddirektora birojam, Nekustamā īpašuma pārvaldei, Vides aizsardzības un reģionālās attīstības ministrijai, Valsts ieņēmumu dienestam uz e-pastu: FP.lietvedība@vid.gov.lv |